**POZIV ZA**

**Angažman koordinatora za aktivnosti studenata na praćenju strateških parnica pred sudom po predmetima trgovine ljudima u BiH, u sklopu projekta:**

**„Pristup prevenciji trgovine ljudima u Bosni i Hercegovini fokusiran na žrtvu; poboljšanje identifikacije, zaštite i pristupa pravdi – VICAPT“**

**Komponenta A, aktivnost A.5.4.**

Poštovani,

Pozivamo vas da podnesete ponudu za pružanje usluge koordinatora za aktivnosti studenata na praćenju strateških parnica pred sudom po predmetima trgovine ljudima u BiH, koje se provode u okviru implementacije projekta „Pristup prevenciji trgovini ljudima u Bosni i Hercegovini fokusiran na žrtvu: poboljšanje identifikacije, zaštite i pristupa pravdi – VICAPT“; Komponenta A, aktivnost A.5.4.

Opis projekta „Pristup prevenciji trgovine ljudima u Bosni i Hercegovini fokusiran na žrtvu; poboljšanje identifikacije, zaštite i pristupa pravdi-VICAPT“, kao i aktivnosti i obaveze koje treba obavljati u okviru izvršavanja posla konsultanta, predstavljeni su u dokumentu Opis usluge koji je priložen kao sastavni dio ovog poziva.

Vaša prijava treba sadržavati CV sa tri relevantne reference, ponudu za pružanje usluge, kao i motivaciono pismo.

Molimo vas da prijavu dostavite na e-mail sarajevo@mfs-emmaus.ba, sa naznakom prijava na javni poziv - komponenta A, aktivnost A.5.4.

Poziv za prijavu ostaje otvoren do 17. juna 2020. godine.

Procjenu prijedloga izvršit će komisija za procjenu MFS-EMMAUS-a na temelju kvalitete ponude, iskustva o predmetnoj oblasti te ponuđenoj cijene usluge. Samo najbolje rangirani kandidati biti će obavješteni i/ili pozvani na razgovor po zaključenju poziva.

Radujemo se vašoj ponudi.

**OPIS USLUGE**

**Koordinator za aktivnosti studenata na praćenju strateških parnica pred sudom po predmetima trgovine ljudima u BiH, u sklopu provedbe projekta:**

**„Pristup prevenciji trgovine ljudima u Bosni i Hercegovini fokusiran na žrtvu; poboljšanje identifikacije, zaštite i pristupa pravdi – VICAPT“**

**Komponenta A, aktivnost A.5.4.**

# OSNOVNE INFORMACIJE

## **Projekat**

## Projekat „Pristup prevenciji trgovine ljudima u Bosni i Hercegovini fokusiran na žrtvu, unaprjeđenje identifikacije, zaštite i pristupa pravdi – VICAPT“ podržava USAID.

## **Geografsko područje projekta**

## Bosna i Hercegovina.

## **Naručilac usluga**

## Međunarodni forum folidarnosti MFS-EMMAUS.

## **Općenito o projektu**

Program ima za cilj sprječavanje trgovine ljudima u BiH i širem regionu jačanjem kapaciteta vlade BiH i relevantnih profesionalaca, kao i organizacija civilnog društva, te povećanjem njihove ekspertize o pristupu prevenciji i borbi protiv trgovine ljudima usmjerenom na žrtve u BiH. Osnovni cilj projekta je osiguranje efikasnije identifikacije, tretmana i pomoći žrtvama trgovine ljudima kroz izradu standarda za kvalitetnu pomoć žrtvama, te unaprjeđenje kapaciteta pojedinačnih aktera za identifikaciju i pomoć žrtvama u sklopu državnog referalnog mehanizma BiH.

## **Ciljne grupe projekta**

Primarne ciljne grupe/korisnici:

1. potencijalne i identfikovane žrtve trgovine ljudima;
2. djeca i mladi u riziku od trgovine ljudima, uključujući maloljetnike bez pratnje i druge migrante pod rizikom a koji trenutno borave u BiH;
3. druge ranjive osobe te marginalizirane i ugrožene grupe u BiH;
4. predstavnici organizacija civilnog društva uključeni u aktivnosti sprječavanja trgovine ljudima i pomoći žrtvama, kao i pomoći drugim ranjivim grupama, posebno djeci u riziku od trgovanja;
5. mladi/studenti univerziteta u BiH - Fakultet za kriminalistiku, kriminologiju i sigurnosne studije i Pravni fakultet;
6. socijalni radnici;
7. pravnici i pravni zastupnici iz organizacija civilnog društva, centara za besplatnu pravnu pomoć i nadležnih institucija u BiH odgovornih za akcije protiv trgovine ljudima;
8. sudski psiholozi i forenzički stručnjaci, posebno dječji psiholozi.

Sekundarne ciljne grupe/korisnici:

1. relevantne institucije/profesionalci i druge nevladine organizacije uključene u srodne aktivnosti borbe protiv rodno zasnovanog nasilja koji rade s marginaliziranim i ugroženim pojedincima u BiH;
2. opća populacija u BiH.

## **Cilj, svrha i očekivani rezultati projekta**

### Opći cilj projekta

Sprječavanje trgovine ljudima u BiH i širem regionu, te unaprjeđenje kapaciteta relevantnih profesionalaca na identifikaciji žrtava trgovine ljudima, kao i pružanja kvalitetne pomoći.

### Svrha projekta

Projekt je usmjeren na:

* unaprjeđenje kapaciteta organizacija civilnog društva koje pružaju pomoć žrtvama trgovine ljudima i drugim ranjivim grupama;
* jačanje položaja žrtava kroz unaprjeđenje pristupa pravnoj pomoći kroz angažman specijaliziranih pravnika/pružatelja pravne pomoći i službi za podršku žrtvama;
* jačanje uloge i kapaciteta relevantnih profesionalaca uključenih u identifikaciju i pomoć žrtvama (uključujući podršku u reintegraciji), sa fokusom na djecu, marginaliziranu romsku populaciju kao i maloljetnike bez pratnje - potencijalne žrtve trgovine ljudima u trenutnim migracijskim tokovima.

### Očekivani rezultat projekta

Smanjenje trgovine ljudima u BiH i širem regionu, unaprjeđenje identifikacije žrtava trgovine ljudima, pružanja kvalitetne pomoći, te jačanje kapaciteta predstavnika institucija BiH i profesionalaca, organizacija civilnog društva, te unaprjeđenje njihove ekspertize u pristupu borbi protiv trgovine ljudima u BiH.

# DJELOKRUG RADA U SKLOPU UGOVORA

## **Opis posla i angažmana**

Angažovani koordinator za aktivnosti praćenja strateških parnica pred sudom po predmetima trgovine ljudima u BiH odgovoran je za:

* koordiniranje procesom praćenja strateških parnica, između pravosudnih institucija i studenata, uključujući pripremne aktivnosti za praćenje strateških parnica, komunikacija sa institucijama i provođenje neophodnih procedura za pribavljanje odobrenja posmatranja i praćenja strateških parnica na sudovima širom BiH;
* utvrđivanje rasporeda i plana provođenja aktivnosti kao i rasporeda studentskih timova na određene strateške parnice /lokacije;
* logistički aranžman vezan za aktivnosti praćenja strateških parnica;
* prikupljanje izvještaja o strateškim parnicama koje su studenti pojedinačno sačinili ;
* pridržavanje plana rada uz uvažavanje prijedloga o mogućim izmjenama plana za aktivnosti praćenja a u cilju poboljšanja praćenja strateških parnica pred sudom po predmetima trgovine ljudima u BiH;
* učešće na sastancima programskog osoblja kao i sa koordinatorima drugih specifičnih komponenti ove aktivnosti, a u cilju usklađivanja, evaluacije i efikasnije implementacije aktivnosti;
* izradu sveobuhvatnog izvještaja, na jednom od zvaničnih jezika u BiH, o praćenju strateških parnica pred sudom po predmetima trgovine ljudima u BiH na osnovu prikupljenih izvještaja koje su studenti pojedinačno sačinili, sa posebnim fokusom na položaj i postupanje sa žrtvama trgovine ljudima u krivičnim postupcima pred sudovima.

## **Svrha ugovora**

Svrha ovog ugovora je realizacija angažmana koordinatora, a u svrhu realizacije gorepomenutih aktivnosti (navedenih pod stavkom 2.1).

## **Očekivani rezultati**

Izvještaj o praćenju strateških parnica pred sudom po predmetima trgovine ljudima u BiH na osnovu izvještaja koje su studenti pojedinačno sačinili, sa posebnim fokusom na položaj i postupanje sa žrtvama trgovine ljudima u krivičnim postupcima pred sudovima, a u cilju unaprjeđenja postupanja sa žrtvama trgovine ljudima.

# LOGISTIKA I ROKOVI ANGAŽMANA

## **Odgovorno tijelo**

Međunarodni forum solidarnosti – EMMAUS (MFS-EMMAUS)

Ured u Sarajevu

Paromlinska 10,

71000 Sarajevo, BiH

## **Datum početka i trajanja angažmana**

## Angažman stručnjaka obuhvata 72 radna dana od dana potpisivanja ugovora do 31.03.2021. godine.

# ZAHTJEVI ZA REALIZACIJU USLUGA/POSLOVA DEFINIRANIH OVIM UGOVOROM

## **Kvalifikacije i vještine**

* univerzitetska diploma iz oblasti prava;
* poznavanje ljudskih prava u oblasti trgovine ljudima;
* vještine i iskustvo u prikupljanju podataka, analizi i dokumentovanju u odgovarajućem pisanom obliku;
* iskustvo rada u oblasti sprječavanja trgovine ljudima je poželjno;
* državljanstvo Bosne i Hercegovine.

# REZULTAT

## **Obaveze po rezultatima**

Izvršilac se obavezuje da će do 31. januara 2021. godine izraditi izvještaj o praćenju strateških parnica pred sudom po predmetima trgovine ljudima u BiH na osnovu izvještaja koje su studenti pojedinačno sačinili, a po slijedećoj dinamici:

- prvu draft verziju dostaviti do 31. decembra 2020. godine;

- finalnu verziju izvještaja dostaviti do 31. januara 2021. godine.

# POSEBNI ZAHTJEVI

Rad na projektu “Pristup prevenciji trgovini ljudima u Bosni i Hercegovini fokusiran na žrtvu; poboljšanje identifikacije, zaštite i pristupa pravdi” je specifičan obzirom na povjerljive informacije koje se obrađuju. Prije odobrenja tima za upravljanje projektima, informacije se ne smiju dijeliti s trećim osobama. Uz potpisani Ugovor, izvršilac je obavezan potpisati obavezu pridržavanja slijedećih procedura: Etički kodeks, Politika zaštite djeteta i izjava o povjerljivosti podataka.

**FORMULAR ZA PRIJAVU**

**1 Opći podaci kandidata**

|  |  |
| --- | --- |
| **Ime i prezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **e-mail** |  |

**2. FINANCIJSKA PONUDA**

**Za kandidata:** molim vas popunite prateću tabelu

|  |  |
| --- | --- |
| **Ukupna neto vrijednost ponude na osnovu opisa posla**  |  |

**3. REFERENCE KANDIDATA**

|  |  |  |  |
| --- | --- | --- | --- |
| **Br.** | **Publikacija/ provedene edukacije/treninzi** | **Organizacija** | **Kratak opis** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* dodajte kolone ukoliko je potrebno

**4 IZJAVA**

Ja, doljepotpisani kandidat, izjavljujem da sam upoznat/-a sa obavezama kandidata/ponuđača u slučaju dodjele ovog ugovora

|  |  |
| --- | --- |
| **Ime**  |  |
| **Potpis**  |  |
| **Datum** |  |